Diari Oficial de la Generalitat Valenciana


Sumari del DOGV 5626, del 25-10-2007 (2007/12107)

RESOLUCIÓ de 5 d'octubre de 2007, del conseller de Justícia i Administracions Públiques, per la qual es publica la relació d'aspirants que, en execució de la sentència 666/2006, del Tribunal Superior de Justícia de la Comunitat Valenciana, han superat les proves selectives d'accés al grup B, sector administració general, pel torn de promoció interna, mitjançant la conversió directa de places. Convocatòria 17/2000.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5626

Data del DOGV
:   25-10-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/12978


Data del document
:   05-10-2007

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * professió administrativa
    * concurs administratiu
    * administració regional

RESOLUCIÓ de 5 d'octubre de 2007, del conseller de Justícia i Administracions Públiques, per la qual es publica la relació d'aspirants que, en execució de la sentència 666/2006, del Tribunal Superior de Justícia de la Comunitat Valenciana, han superat les proves selectives d'accés al grup B, sector administració general, pel torn de promoció interna, mitjançant la conversió directa de places. Convocatòria 17/2000. [2007/12725]  
Amb data 15 de juny de 2006, el Tribunal Superior de Justícia de la Comunitat Valenciana ?Sala Contenciosa Administrativa- va dictar la sentència número 666/2006, estimatòria del recurs d'apel·lació interposat per Maria Jesús Altaba Guarch i altres, contra la sentència 338/2005 del Jutjat Contenciós Administratiu número 8 de València.  
La resolució de la sentència del Tribunal Superior de Justícia reconeixia el dret dels actors a ser admesos a les proves selectives d'accés al grup B, sector administració general, pel torn de promoció interna, mitjançant la conversió directa de places, Convocatòria 17/2000, i la realització de l'exercici únic corresponent objecte de dita convocatòria.  
Per la Resolució de 14 de febrer de 2007, de la Direcció General d'Administració Autonòmica (DOCV núm. 5453, de 19.02.07), es va acordar la inclusió dels demandants en la llista definitiva d'admesos a les proves selectives, els quals van ser, igualment, convocats a la realització de l'exercici únic.  
L'apartat 3 de l'esmentada resolució exigia, en aplicació de la base 8.4 de la convocatòria, l'obtenció d'una puntuació mínima de 6,89 punts per a formar part de la llista definitiva d'aprovats.  
Els recurrents promogueren un incident d'execució de sentència contra la resolució de la Direcció General, i el Jutjat Contenciós Administratiu número 8 de València va desestimar l'incident plantejat a través de la interlocutòria 23/2007, de 31 de juliol.  
Concloses les proves selectives i atés, finalment, el que disposa l'article 118 de la Constitució espanyola i l'article 17.2 de la Llei Orgànica 6/1985, d'1 de juliol, del Poder Judicial, quan establixen l'obligatorietat de complir les sentències i la resta de resolucions fermes dictades pels jutges i tribunals, resolc:  
Primer  
Declarar, a proposta del tribunal de selecció, que l'aspirant Vicenta Negre Medall, amb el document nacional d'identitat 64173837, ha superat les proves selectives d'accés al grup B, sector administració general, pel torn de promoció interna, mitjançant la conversió directa de places. Convocatòria 17/2000, amb una qualificació de 8,48 punts.  
Segon  
En el termini de 20 dies hàbils, comptats des de l'endemà de la publicació de la present resolució en el Diari Oficial de la Comunitat Valenciana, l'aspirant proposada haurà de presentar, davant de la Direcció General d'Administració Autonòmica, una fotocòpia compulsada del títol acadèmic exigible d'acord amb la base 2.2.  
Tercer  
Si l'aspirant seleccionada, dins del termini indicat i excepte casos de força major, no presentara la documentació acreditativa o d'esta es deduïra que no té algun dels requisits exigits, no podrà ser nomenada personal de la Generalitat, sense perjuí de la responsabilitat en què poguera haver incorregut per falsedat en la seua sol·licitud de participació. En cas de no presentar-se la documentació exigida, la plaça no ocupada per l'aspirant quedarà vacant.  
Quart  
Contra la present resolució les parts legitimades podran interposar incident d'execució de sentència, davant del Jutjat Contenciós Administratiu número 8 de València, de conformitat amb la Llei 29/1998, de 13 de juliol, de la Jurisdicció Contenciosa Administrativa  
València, 5 d'octubre de 2007.- El conseller de Justícia i Administracions Públiques: Fernando de Rosa Torner.